Griselda Pollock

Griselda Pollock (Bloemfontein, Hegoafrika, 1949ko martxoaren 11) arte-historialaria eta -kritikaria, irakaslea eta idazlea da. Arte bisualetan espezializatutako teorialaria da, analista kulturala eta arte britainiarraren historialaria, koloniaren osteko azterketa feministetan aditua. Bere obraren zati bat emakumearen eta artearen arteko harremana aztertzeari eskaini dio. Berrikuntza teoriko eta metodologikoarengatik da ezaguna, arte historiko eta garaikideko irakurketekin, zinemarekin eta teoria kulturalarekin uztartuta. 1977 urtetik, Pollock arte modernoaren, abangoardiaren, arte postmodernoaren eta arte garaikidearen aztertzaile garrantzitsuenetakoa izan da. Teoria feministan, arte feministaren historian eta genero ikasketetan ere eragin handia izan du.

 Bizitza 
Hegoafrikan jaio zen eta Kanadara joan zen familiarekin, non nerabezaroa eman zuen. Gero Britainia Handira joan zen, eta han Historia Modernoa ikasi zuen Oxfordeko Unibertsitatean (1967-1970) eta Europako Artearen Historia Courtauld Institute of Art-en (1970-1972). Doktoretza 1980 urtean jaso zuen, Vincent van Gogh eta Herbehereetako pinturari buruzko ikerketa batekin: modernitateari buruzko bere nozioen irakurketa bat. 

 Lan ibilbidea 
Reading eta Mánchester Unibertsitateetan irakatsi ostean, Leeds-eko Unibertsitatean hasi zen 1977 urtean, Artearen Historiako eta Zinemako irakasle lanetan, eta Artearen Historia Sozial eta Kritikoetako katedradun izendatu zuten 1990 urtean. 2001 urtean, Leeds-eko Unibertsitateko Kultura, Teoria eta Historia Aztertzeko Zentroko zuzendaria izan zen, eta Artearen Historia Sozial eta Kritikoen irakaslea ere bai. 2017 urtean, Griselda Pollockek 40 urteko irakaskuntza ospatu zuen Leeds-eko Unibertsitateko Arte Ederren, Artearen Historiaren eta Kultura Ikasketen Eskolan.

 Artearen historia 
Griselda Pollock bereziki nabarmentzen da feminismoaren eta artearen historiaren esparruan. Artearen historian eta artean emakumearen rola baztertu duten arte lan nagusiei egindako desafioarengatik eta bazterkeria prozesu horretara eraman duten gizarte-egiturak aztertzeagatik da ezaguna. Bere lan feministarik esanguratsuena museo feminista birtualaren (The Virtual Feminist Museum) kontzeptuaren inguruan antolatzen da.

Bere testurik esanguratsuenetako bat "Old Mistresses: Women, Art and Ideology (Maitale zaharrak: emakumeak, artea eta ideologia)" (1981) da. Rozsika Parkerrekin batera idatzi zuen, emakumearen lan artistikoaren inklusio eta errekonozimendu ikuspegia nola aldatu den eta museo eta erakundeetan erakusteak duen balioa adieraziz. Halaber, Marta Pérez Ibáñez irakasleak adierazi du unibertsitateetako ikerketa-gaia "arte inklusiboa, askotarikoa eta baiezkoa dela, uneko gizarte multifazetikoaren isla, emakumea eta gizona maila berean aintzatesten dituen artea".

2017 urtean, argitalpen hori inspirazio-iturri izan zen María Gimeno artista plastiko zamorarrarentzat bere proiektu-performanceQueridas viejas proiekturako. Haren helburua zen emakumeak Ernst Gombrichen Historia del Arte eskuliburuan txertatzea, ezarritako kanonaren barruan, zeina kritikatu egin zen bolumenean emakumeen erreferentziarik ez egoteagatik.

Beste alde batetik, artearen eta psikoanalisiaren arteko harremana ikertu zuen Pollockek, teorialari kultural frantsesen lanean oinarrituta. Bere fokuan trauma eta estetika gaiak daude arte garaikidean. Concentrationary Memories: The Politics of Representation izeneko ikerketa-proiektu bat ere zuzendu du, totalitarismoak kultura garaikidean utzitako ondarea eta horren erresistentzia-forma estetikoak, historikoki eta kulturalki, ikertzen dituena.

Jean-François Millet, Vincent van Gogh, Mary Cassatt, Bracha  Ettinger, Eva Hesse eta Charlotte Salomon.

2014an, Michael Paraskosek BBCri iradoki zion Kenneth Clark arte historialariak sortutako "Civilization" 1969ko telebista seriearen beste bertsio baten aurkezlea izatea. Paraskosek honelaxe deskribatu zuen Pollock irakaslea: "Artearen historiaren irismenari buruzko ezagutza duen mundu osoko agintari akademiko bakarrenetakoa da".

 Argitalpenak 
20 liburu baino gehiago idatzi ditu artearen historiaren, teoria kulturalaren eta analisi feministaren hainbat alderdiri buruz. Lan nagusiak:

 Old Mistresses: Women, Art and Ideology (1981) Rozsika Parkerrekin batera,
 Vision and Difference: Femininity, Feminism and the Histories of Art (1988)
 Framing Feminism (1987) argitaratu zuen, Rizsika Parkerrekin batera
 Generations and Geographies in the Visual Arts: Feminist Readings (1996)

 Erreferentziak 

 Bibliografia 


  Chilvers, Ian; Glaves-Smith, John, eds. (2009). A Dictionary of Modern and Contemporary Art (en inglés). Oxford University Press. ISBN 9780199239658. 





  Sleeman, Elizabeth, ed. (2002). The International Who's Who of Women 2002 (en inglés) (3ª edición). Europa Publications. ISBN 9781857431223. 

 Kanpo estekak 

 The ambívence of pleasure: Griselda Pollock

Kategoria:Hegoafrikarrak
Kategoria:Erresuma Batuko historialariak
Kategoria:Emakume historialariak
Kategoria:Erresuma Batuko feministak
Kategoria:Historialari feministak
Kategoria:Artearen historialariak